Lara Domínguez Araújo

Lara Domínguez Araújo, coñecida como Lara do Ar, nada en Vigo o 25 de marzo de 1979, é unha profesora, tradutora e poeta galega.

 Traxectoria 
Licenciada en Tradución e interpretación pola Universidade de Vigo, doutora en Tradución e Estudos Interculturais cunha tese sobre a avaliación para a aprendizaxe da interpretación na Universidade Autónoma de Barcelona, posgrao en interpretación de conferencias pola Universidade de Lisboa.

Intérprete, tradutora e profesora axudante da Universidade de Vigo. Comezou no recitado ao vivo nas Arroutadas Poéticas en 2000, participou en Hostia en verso e fixo slams e nova regueifa feminista nos anos dez. Ten publicados poemas e traducións en Dorna, Madrygal e o colectivo A3.

Ten colaborado en Viceversa. Revista galega de tradución e en varias obras colectivas. Participou no proxecto EACT sobre Avaliación na Adquisición da Competencia Tradutora coordinado pola UAB. Tamén é Experta en Lingua Oral para os Medios de Comunicación (USC) e especialista en Dobraxe (Uvigo).

 Obras  

 Poesía 
 Órbita (2019). Vigo: Xerais. 56 páxs. ISBN 978-84-9121-613-1. ePub: ISBN 978-84-9121-604-9. 

 Tradución 

 Terrorista, de John Updike (2007). Xerais. ISBN 978-84-9782-619-8.
 Istambul. As lembranzas e a cidade de Orhan Pamuk (2008). Galaxia. ISBN 978-84-9865-144-7.
 George Steiner en The New Yorker, de George Steiner (2010). Xerais. Con Patricia Buján e Saleta Fernánez. ISBN  978-84-9914-087-2.
 A virxe e o xitano de D.H. Lawrence (2018). Irmás Cartoné. ISBN 978-8494541186.

 Notas 

Categoría:Escritores de Galicia en lingua galega
Categoría:Poetas de Galicia
Categoría:Profesores da Universidade de Vigo
Categoría:Nados en 1979
Categoría:Nados en Vigo
Categoría:Tradutores de Galicia